Johan Hartvig Ernst Bernstorff
Store norske leksikon,Historie,Norsk og nordisk historie,Norges historie,Norges historie fra 1660 til 1814
Johan Hartvig Ernst Bernstorff var en dansk statsmann og greve som stammet fra en hannoveransk familie.
Bernstorff kom tidlig i dansk statstjeneste og var fra 1737 Danmark-Norges sendemann ved riksdagen i Regensburg, og i 1744–1750 sendemann i Paris. Her gjorde han meget av forarbeidet til den nye dansk-franske forbundsavtalen av 1746.I 1751 gikk han definitivt i dansk tjeneste og ble medlem av statsrådet. Både utenrikspolitikken og viktige innenrikspolitiske saker lå helt i hans hånd. Som leder av utenrikspolitikken i 1751–1770 forsøkte han å holde Danmark-Norge utenfor de store krigene. Han sluttet i 1756 nøytralitetsforbund med Sverige til vern for skipsfart og handel.Bernstorff fryktet alltid Sveriges maktstilling i Norden og ville av den grunn ha et vennskapelig forhold til Russland. Johann Friedrich Struensees økende makt førte til Bernstorffs fall 13. september 1770. Bernstorff flyttet da til Wotersen i Hamburg.I 1767 var Bernstorff, hans bror og dennes sønner blitt opptatt i den danske grevestanden. Les mer i Store norske leksikon Danmarks historie Hannover slekten Bernstorff